**Тоогой нэрэ тухай юрэнхы ойлгосо (Хэшээл\_1)**

Буряад хэлэн: 6-дахи класста үзэхэ һуралсалай ном. – Улаан-Үдэ: Бэлиг, 2018. – 121-дахи нюур.

**Д-268.** Уншагты. Таабаринуудые таагты. Бүридэлөөрөө ямар бэ гэжэ хэлэгты.

1*. Дүрбэн хүбүүн нэгэ малгайтай. 2. Нарин үндэр бэетэй, наян найман таһагтай, таһаг бүридөө үргөөтэй, үргөө бүридэнь үндэгэн. 3. Зуун морин гүйлдэбэ, зуудаг шара хашхарба. 4. Хорин хонин холбоотой, хошогор улаагшан уяатай. 5. Далан дабхар хубсаһаниинь дандаа шагтагүй.*

Тайлбаринууд: шүдэн ба хэлэн, тэнгэриин дуун, хоолос, стол, капуста.

* Тоогой нэрэнүүдые илгагты. Юу тэмдэглэнэб?
* Бүридэлөөрөө ямар тоогой нэрэнүүд бэ? Буулгажа бэшэгты.

**Тоогой нэрын удхаараа илгарал (Хэшээл\_2)**

Буряад хэлэн: 6-дахи класста үзэхэ һуралсалай ном. – Улаан-Үдэ: Бэлиг, 2018. – 125-дахи нюур.

**Д-279.**Үгтэһэн тоогой нэрэнүүд түүхын ямар үйлэ тухай гэршэлнэб? Мэдүүлэлнүүдые зохёогты.

*1812, 1917, 1941-1945, 1961.*

* **н** хашалганай бэшэлгэ анхарагты.

**Дугаарлаһан тоогой нэрэнүүд (Хэшээл\_3)**

Буряад хэлэн: 6-дахи класста үзэхэ һуралсалай ном. – Улаан-Үдэ: Бэлиг, 2018. – 126, 128-дахи нюурнууд.

**Д-283.** Буулгажа бэшэгты.

*1. Минии дүү хүбүүн хоёрдохи класста һурадаг. 2. Гурбадахи дабхарта номой сан бии. 3. Сэлмэгэй найруулһан сценаряар долоодохи классайхид концерт табяа. 4. Би дүрбэдэхи курс дүүргээб.*

* Дугаарлаһан тоогой нэрэнүүдые илгагты.
* Дугаарлаһан тоогой нэрэнүүд ямар аргаар бий болоноб? Ямар тоогой нэрэһээ бии болоноб? Залгабаринуудыень заагты.
* Дүн гаргагты.

**Д-289.** Баглуулһан тоогой нэрэнүүдые хэрэглэжэ, доро үгтэһэн мэдүүлэлнүүдые дүүргэгты.

*1. Дэлхэй дээрэ ... буряадууд ажаһуудаг. 2. Манай уласта (тойрогто) хүн ажаһуудаг. 3. Манай нютагта (тосхондо, городто) ... хүн ажаһуудаг. 4. Манай hургуулида ... үхибүүд һурадаг. 5. Манай һургуулида ... багшанар, ... ажалшад хүдэлдэг.*

* Баглуулһан тоогой нэрэнүүд ямар аргаар бии болоноб?
* Ямар тоогой нэрэһээ бии болоноб?
* Ямар залгабаринуудай хүсөөр бии болоноб? Нэрлэгты. Бэшэлгэ тухайнь хэлэгты.

**Д-293.** Тус мэдүүлэлнүүдые оршуулхадаа, тоогой нэрэнүүдые суглуулһан түхэлтэй болгожо бэшэгты.

*1. В нашей семье 5 человек. Мы впятером вечерами любим играть в шагай. 2. Мы вшестером ходим на секцию баскетбола. 3. В нашем классе 9 девочек. У них у всех длинные волосы. 4. Дождавшись друг друга, мы втроём идëм домой.*

* Суглуулһан тоогой нэрэнүүд ямар аргаар бии болоноб?
* Ямар тоогой нэрэһээ бии болоноб? Залгабаринуудыень заагты.
* Дүн гаргагты.